cyanic-selkie/wikianc huggingface dataset:
అంతర్జాతీయ కుటుంబ చెల్లింపుల దినోత్సవం
alt=అంతర్జాతీయ కుటుంబ చెల్లింపుల దినోత్సవం|thumb|డిజిటల్, ఫైనాన్షియల్ ఇన్‌క్లూజన్ ప్రతి ఏటా జూన్ 16 వ తేదీన అంతర్జాతీయ కుటుంబ చెల్లింపుల దినోత్సవం నిర్వహిస్తున్నారు. డిజిటల్, ఫైనాన్షియల్ ఇన్‌క్లూజన్ ద్వారా రికవరీ స్థితిస్థాపకత ఉద్దేశం తో ఈ కార్యక్రమాన్ని నిర్వహించాలని ఐక్య రాజ్య సమితి నిర్ణయించింది. అంతర్జాతీయ కుటుంబ చెల్లింపుల దినోత్సవం (IDFR) ని ఐక్యరాజ్యసమితి జనరల్ అసెంబ్లీ ఆమోదించింది, ప్రపంచ వ్యాప్తంగా  జూన్ 16న నిర్వహించబడుతుంది. 200 మిలియన్లకు పైగా వలస కార్మికులు, మహిళలు పురుషులను గుర్తిస్తుంది. వారు 800 మిలియన్లకు పైగా కుటుంబ సభ్యులకు ఇంటికి డబ్బు పంపుతున్నారు. ఆర్థిక అభద్రతలు, సహజ వాతావరణ సంబంధిత విపత్తులు,  ప్రపంచ మహమ్మారి నేపథ్యంలో వలస కార్మికుల గొప్ప స్థితిస్థాపకత ను ఈ రోజు మరింత హైలైట్ చేస్తుంది. IDFR ఇప్పుడు ప్రపంచవ్యాప్తంగా గుర్తింపు పొందింది. ఇది గ్లోబల్ కాంపాక్ట్ ఫర్ సేఫ్, ఆర్డర్లీ రెగ్యులర్ మైగ్రేషన్ (ఆబ్జెక్టివ్ 20)లో కీలకమైన చొరవ, ఇది బదిలీ ఖర్చులను తగ్గించాలని చెల్లింపుల ద్వారా ఎక్కువ ఆర్థిక చేరికలను కోరుతుంది.
చెల్లింపులు, లేదా "సరిహద్దు వ్యక్తి-వ్యక్తికి సాపేక్షంగా తక్కువ విలువ కలిగిన చెల్లింపులు" అభివృద్ధి చెందుతున్న ప్రపంచానికి కీలకమైన జీవనాధారంగా పనిచేస్తాయి. వ్యక్తిగత చెల్లింపులు 'సాపేక్షంగా తక్కువ విలువ' కలిగి ఉండవచ్చు, కానీ మొత్తంగా ఈ ప్రవాహాలు ప్రపంచ అధికారిక అభివృద్ధి సహాయం కంటే మూడు రెట్లు ఎక్కువ. చెల్లింపులు అనేక ప్రాథమిక గృహ అవసరాలకు పూచీకత్తు విద్య వ్యవస్థాపకత ద్వారా నైపుణ్యాల ఏర్పాటు అవకాశాలకు మద్దతు ఇస్తాయి. ఈ వనరులు గృహాలు మరియు స్థానిక కమ్యూనిటీలు రెండింటికీ పరివర్తన చెందుతాయని రుజువు చేస్తాయి, అనేక కుటుంబాలు వారి స్వంత SDGలను సాధించడానికి వీలు కల్పిస్తాయి.
గత ఇరవై సంవత్సరాలలో చెల్లింపుల ప్రవాహాలు ఐదు రెట్లు పెరిగాయి, గ్రహీత దేశాలలో ఆర్థిక మాంద్యం సమయంలో కౌంటర్-సైకికల్ సామర్థ్యంతో పనిచేశాయి. గ్లోబల్ రెమిటెన్స్‌లకు COVID-19 ఒక భయంకరమైన పరీక్ష. అయినప్పటికీ, పదునైన క్షీణత ముందస్తు అంచనాలు చెల్లింపుల ప్రవాహాలలో స్థితిస్థాపకతను చాలా తక్కువగా అంచనా వేసింది. ప్రపంచ బ్యాంక్ మే 2021 నివేదిక ప్రకారం, 2020లో కేవలం 1.6 శాతం మాత్రమే రెమిటెన్స్‌లు పడిపోయాయని, 2019లో US$ 548 నుండి US$ 540 బిలియన్లకు పడిపోయిందని వెల్లడించింది. 2021లో, మధ్య-ఆదాయ దేశాలు ( ప్రపంచ బ్యాంకు, 2022 )లో  రెమిటెన్స్ ప్రవాహం మరింత పెరిగి US$ 605 బిలియన్లకు చేరుకుంది.
ఈ ప్రవాహాల స్థితిస్థాపకత ఆశ్చర్యం కలిగించదు. చెల్లింపులు అనేది సామాజిక ఒప్పందం ఆర్థిక భాగం, ఇది వలస వచ్చిన వారిని స్వదేశానికి తిరిగి వచ్చే వారి కుటుంబాలకు బంధిస్తుంది. ఈ ఇన్‌ఫ్లోలు మొత్తం బిలియన్‌లలో ఉండగా, కుటుంబాలకు అత్యంత ముఖ్యమైనది నెలకు US$200-US$300ల సగటు చెల్లింపు.
2020 మరియు 2021లో అధికారిక చెల్లింపులకు అతిపెద్ద ఉత్ప్రేరకం, వలస కార్మికులు వారి కుటుంబాలు డిజిటల్ టెక్నాలజీని వేగవంతంగా స్వీకరించడం. ఆన్‌లైన్ మరియు మొబైల్ డిజిటలైజేషన్ రెండూ ఈ సవాలు సమయంలో మరియు అంతకు మించిన రెమిటెన్స్ ప్రవాహాలను పెంచాయి. మొబైల్ చెల్లింపులు మాత్రమే 2020లో 65 శాతం పెరిగి US$12.7 బిలియన్లకు చేరాయి ( GSMA, 2021 ). లాక్‌డౌన్‌లు మరియు సామాజిక దూర నియమాల ద్వారా ఈ మార్పు వేగవంతం చేయబడింది, ఇది అనధికారిక ఛానెల్‌ల నుండి దూరంగా వెళ్లడానికి పంపినవారు గ్రహీతలకు నగదును ఉపయోగించడాన్ని ప్రోత్సహించింది. నగదు బదిలీల కంటే డిజిటలైజేషన్ తక్కువ ఖర్చుతో కూడుకున్నది మరియు మొబైల్ మనీని దత్తత తీసుకోవడాన్ని బలోపేతం చేసింది, తద్వారా వలసదారులు వారి కుటుంబాల ఆర్థిక చేరికను పురోగమిస్తుంది.
IDFR మరియు ఐక్యరాజ్యసమితి వలస కార్మికుల ద్వారా నిరూపించబడిన మానవ ఆత్మ సంకల్పం స్థితిస్థాపకతను ప్రశంసించాయి. ఇంకా, ఎక్కువ సామాజిక ఆర్థిక స్థితిస్థాపకత మరియు చేరికను ప్రోత్సహించే రెమిటెన్స్‌ల కోసం డిజిటల్ మరియు ఆర్థిక పరిష్కారాలను ప్రోత్సహించాలని ప్రభుత్వాలు, ప్రైవేట్ రంగం, అభివృద్ధి సంస్థలు మరియు పౌర సమాజానికి UN పిలుపునిచ్చింది.
మూలాలు
వర్గం:ఐక్యరాజ్యసమితి దినోత్సవాలు వర్గం:కుటుంబ చెల్లింపుల దినోత్సవం వర్గం:జూన్ 16
పంచదార
thumb|right|చక్కెర పంచదార (చక్కెర) వంటకాలలో వాడుకునే తీపి పదార్ధం. ఈ చక్కెరని పంచదార అనిన్నీ, పూర్వం 'చీనీ' అనిన్నీ అనేవారు. అధికంగా చక్కెర తింటే టైప్ 2 డయాబెటిస్, స్థూలకాయం, దంతక్షయం వంటి వ్యాధులు వచ్చే అవకాశం ఉంది.
మూలాలు
వర్గం:రసాయన శాస్త్రము
బిక్రమ్ యోగా
వ్యాప్తి
బిక్రమ్ యోగా అమెరికా, పాశ్చాత్య ప్రపంచం అంతటా వేగంగా వ్యాపించింది, 2006లో కనీసం 40 దేశాల్లో దాదాపు 1,650 స్టూడియోల గరిష్ట స్థాయికి చేరుకుంది. చౌదరి 2011 నుండి బిక్రమ్ యోగా క్రమాన్ని కాపీరైట్ చేయడానికి ప్రయత్నించారు, కానీ చివరికి విఫలమయ్యారు.
గిద్దా
చరిత్ర
పాత రోజుల్లో పంజాబ్‌లో ప్రాబల్యం ఉన్న పురాతన రింగ్ డ్యాన్స్ నుండి గిద్దా ఉద్భవించిందని చెబుతారు. భంగ్రా చేసేటప్పుడు పురుషులు చూపించే శక్తిని ఈ నృత్యంలో మహిళలు చూపిస్తారు. దుస్తులు, కొరియోగ్రఫీ, భాష ద్వారా కనిపించే విధంగా గిద్దా సాంప్రదాయ పంజాబీ స్త్రీలింగత్వాన్ని ప్రదర్శిస్తుంది. 1947 లో భారతదేశ విభజన, పంజాబ్‌ను పశ్చిమ పంజాబ్ (పాకిస్తాన్), తూర్పు పంజాబ్ (భారతదేశం) గా విభజించినప్పటి నుండి, సరిహద్దు యొక్క భారత వైపున పంజాబ్ యొక్క జానపద నృత్యాలు ఏకీకృతం చేయబడ్డాయి, ప్రదర్శించబడ్డాయి. పంజాబీ సంస్కృతికి గొప్ప వ్యక్తీకరణలుగా ప్రచారం చేయబడ్డాయి.
1960 లలో పంజాబీ నృత్య రూపాలు క్రోడీకరించబడినందున, భంగ్రా, గిద్దా పోటీలు పంజాబ్, పంజాబీ డయాస్పోరా అంతటా ప్రాచుర్యం పొందాయి. పంజాబీ నృత్య రూపాలు 1960 ల నుండి పంజాబ్‌లోని కాలేజీ స్థాయి నృత్య బృందాల ద్వారా, 1990 ల నుండి యుఎస్, యుకె, కెనడాలోని దక్షిణాసియా విద్యార్థి సమూహాలలో కూడా వ్యాపించాయి.
మూలాలు
వర్గం:భారతీయ నృత్యరీతులు
కటికితల రామస్వామి
జస్టిస్ కటికితల రామస్వామి, హైకోర్టు, సుప్రీంకోర్టుల నందు న్యాయాధిపతిగా పనిచేశాడు. పశ్చిమ గోదావరి జిల్లా, పెనుమంట్ర మండలానికి చెందిన భట్లమగుటూరు లో 1932 జులై 13న మంగమ్మ, చిట్టయ్యలకు జన్మించాడు.మార్టేరులో పదో తరగతి,భీమవరంలో డిగ్రీ,ఆంధ్ర విశ్వవిద్యాలయంలో ఎంఏ, బ్యాచిలర్‌ ఆఫ్‌ లా చదివాడు. రామస్వామి సాహసోపేతమైన తీర్పులు వెలువరించాడు.ఉద్యోగనియామకాలు ఏవైనా ఉద్యోగ ప్రకటన ఇచ్చాకనే చెయ్యాలని, అసైన్ మెంట్ భూములకు భూసేకరణలో ప్రైవేటు యజమానులలాగా నష్టపరిహారం ఇవ్వాలని తీర్పులు వెలువడ్డాయి.ఏళ్ల తరబడి కేసులను సాగదీయకుండా త్వరితగతిన తీర్పులను వెలువరించేవారని ఖ్యాతి పొందాడు.కే.బీ.ఆర్‌. పార్కు ప్రజలందరిదని తీర్పు వెలువరించి ఆ భూమిని కాపాడాడు.ఎస్‌.ఆర్‌. బొమ్మై కేసులో చరిత్రాత్మక తీర్పును వెలువరించాడు. నిక్కచ్చిగా ఉండే తత్వం.1989 లో సుప్రీంకోర్టు న్యాయమూర్తిగా నియమితులై, 1997 లో పదవీవిరమణ చేశాడు.1997 నుండి 2003 వరకు జాతీయ మానవ హక్కుల కమిషన్‌ సభ్యుడిగా వ్యవహరించాడు. భార్య శ్యామలదేవి 1998 లో కాలం చేసింది. కుమారుడు శ్రీనివాస్‌ ఢిల్లీ లో ఐ.ఏ.ఎస్‌. అధికారిగా పనిచేస్తున్నాడు. పెద్దకుమార్తె జ్యోతి, అల్లుడు శ్రీనివాసన్‌ న్యూయార్క్‌లో, చిన్నకుమార్తె డా.జయ, అల్లుడు శ్రీనివాస్‌రాజు కూకట్‌పల్లి హౌసింగ్‌బోర్డు కాలనీలో ఉంటున్నారు. జ్యోత్స్న ఛారిటబుల్‌ ట్రస్ట్‌ ద్వారా పేద లాయర్లుకు స్కాలర్‌షిప్‌లు అందజేస్తున్నాడు.స్వగ్రామంలో ఆధునిక పాఠశాల, గుడి, కమ్యూనిటి లైబ్రరీ, ఆస్పత్రి అతని ద్వారా నిర్మించబడ్డాయి.2019 మార్చి 6న రామస్వామి కన్నుమూశాడు.
మూలాలు
వర్గం:1932 జననాలు వర్గం:2019 మరణాలు వర్గం:పశ్చిమ గోదావరి జిల్లా న్యాయమూర్తులు
కొట్టగుళ్లి చిట్టినాయుడు
కొట్టగుళ్లి చిట్టినాయుడు ఆంధ్రప్రదేశ్ రాష్ట్రానికి చెందిన రాజకీయ నాయకుడు. ఆయన పాడేరు నియోజకవర్గం నుండి రెండుసార్లు ఎమ్మెల్యేగా గెలిచాడు.
రాజకీయ జీవితం
కొట్టగుళ్లి చిట్టినాయుడు తెలుగుదేశం పార్టీ ద్వారా రాజకీయాల్లోకి వచ్చి పార్టీలో వివిధ హోదాల్లో పని చేసి 1985లో జరిగిన ఆంధ్రప్రదేశ్ శాసనసభ ఎన్నికల్లో పాడేరు నియోజకవర్గం నుండి టీడీపీ అభ్యర్థిగా పోటీ చేసి తన సమీప కాంగ్రెస్అభ్యర్థి మత్స్యరాస బాలరాజు పై గెలిచి తొలిసారి ఎమ్మెల్యేగా ఎన్నికయ్యాడు. ఆయన ఆ తరువాత 1989లో జరిగిన ఎన్నికల్లో పోటీ చేయలేదు, తిరిగి 1994 ఎన్నికల్లో టీడీపీ అభ్యర్థిగా పోటీ చేసి తన సమీప కాంగ్రెస్అభ్యర్థి మత్స్యరాస బాలరాజు పై గెలిచి రెండోసారి ఎమ్మెల్యేగా ఎన్నికయ్యాడు.
మూలాలు
వర్గం:విశాఖపట్నం జిల్లా నుండి ఎన్నికైన శాసన సభ్యులు వర్గం:ఆంధ్రప్రదేశ్ శాసన సభ్యులు (1985) వర్గం:ఆంధ్రప్రదేశ్ శాసన సభ్యులు (1994) వర్గం:తెలుగుదేశం పార్టీ రాజకీయ నాయకులు
మేకిరి దామోదర్
మేకిరి దామోదర్‌ వృత్తిరీత్యా ఉపాధ్యాయుడు.బోధనాశీలి,అధ్యయనవాది,అభ్యుదయ భావాలకు తోడుగా సామాజిక స్పృహ కలిగిన దామోదర్‌ బహుముఖ అంశాల మీద అలవోకగా వ్యాసాలు రాస్తారు.
జననం-విద్యాభ్యాసం
వీరమ్మ- రాజయ్య దంపతులకు అనంతారం గ్రామం,పర్వతగిరి మండలం,వరంగల్‌ జిల్లాలో09-09-1964లో జన్మించారు. ప్రాథమిక విద్య గోపనపల్లిలో హైస్కూల్‌ నల్లబెల్లి విద్యానగర్‌లో,ఇంటర్‌ విద్యను వర్ధన్నపేట లో డిగ్రీ(బి.ఏ)విద్య కాకతీయ ప్రభుత్వ కళాశాలలో పూర్తి చేసారు. ఉపాధ్యాయ వృత్తి మీద ఆసక్తితో కరీంనగర్‌ డైట్‌లోటీచర్‌ ట్రైనింగ్‌ పూర్తి చేసారు.
ప్రస్తుత నివాసం-వృత్తి/ఉద్యోగం
టైగర్‌ హిల్స్‌కాలని, న్యూశాయంపేట,హంటర్‌రోడ్‌,హన్మకొండ లో ఉంటున్నారు.1998లో సెకండరీ గ్రేడ్‌ ఉపాధ్యాయుడిగా ఉద్యోగ జీవితం కొనసాగిస్తూ..ప్రవృత్తి రీత్యా సమకాలీన సామాజిక,ఆర్థిక,రాజకీయ అంశాలపై వ్యాసాలు రాస్తారు.ప్రస్తుతం తన స్వగ్రామమైన గోపనపల్లి లో ఉద్యోగ విధులు నిర్వహిస్తున్నారు.
వివాహం
06-04-1983లో లలిత ను సంప్రదాయబద్దంగా వివాహం చేసుకున్నారు. వీరికి రంజిత్‌,రణధీర్‌ ఇద్దరు కుమారులు ఉన్నారు.
ప్రచురించిన మొదటి పుస్తకం
తెలుగు విశ్వవిద్యాలయం ఉపకులపతి పేర్వారం జగన్నాథం గారి ప్రేరణతో 2005లో "రైతురాత" మొదటి కవితను రాసారు.దామోదర్‌ కవితలు, వ్యాసాలు పలు పత్రికల్లో అచ్చయ్యాయి.
మూలాలు
వర్గం:వరంగల్ జిల్లా కళాకారులు వర్గం:వరంగల్ జిల్లా వర్గం:వరంగల్‌ జిల్లా కవులు వర్గం:1964 జననాలు వర్గం:తెలంగాణ కవులు
సమ్మి (నృత్యం)
సమ్మి అనేది పంజాబ్ రాష్ట్రంలోని గిరిజనుల తెగ యొక్క సాంప్రదాయక నృత్యం. ఈ నృత్యం పంజాబీ మహిళల యొక్క నృత్యం. ఈ నృత్యం పంజాబ్ లోని సాండల్‌బార్ ప్రాంతం (ప్రస్తుతం పాకిస్తాన్ లోనిది) లో ప్రసిద్ధమైనది. ఈ నృత్యాన్ని బాజీగర్, రాయి ప్రజలు, లోబానా, సాంసీ గిరిజన తెగల మహిలలు ఎక్కువగా ప్రదర్శిస్తూ ఉంటారు.
ఈ నృత్యం మర్వాడ్ రాజ్యంలోని "సమ్మి మహారాణి" ప్రదర్శించేదని చారిత్రక గ్రంథాల ద్వారా తెలుస్తుంది. ఈ నృత్యాన్ని రాజస్థాన్ రాజకుమారుడు అయిన సుచ్‌కుమార్ తో వేరుపడడం వల్ల కలిగిన భావోద్రేకంతో ప్రదర్శించేదని కథనం.
వస్త్రధారణ
ఈ నృత్యకారులు ప్రకాశవంతమైన రంగుకల కుర్తాను, పూర్తిగా పూలతో కూడిన స్కట్ లను (లహెంగా) ధరిస్తారు. ఈ నృత్యంలో వెండి కేశాలు గల ఆభరణాలను ధరిస్తారు.
ప్రదర్శన
ఈ నృత్యం గిద్దా వలె వృత్తాకారంలో ప్రదర్శించబడుతుంది. నృత్యకారులు ఒక వలయంగా నిలబడి వారి చేతులను ప్రక్కలకు, కుడివైపుకు ఊపుతుంటారు. ఈ నృత్యంలో ముఖ్యమైన ప్రసిద్ధి పొంచిన సమ్మీ పాట "సమ్మీ మేరీ వాన్".
ఇతర పఠనాలు
వర్గం:భారతీయ నృత్యరీతులు
చక్కెరలు
thumb|గ్లూకోజ్ టాబ్లెట్లు చక్కెర (Sugar) అనే మాటని సూక్ష్మమైన తేడా ఉన్న రెండు విభిన్న అర్దాలతో వాడతారు. ఒకటి, మనం బజారులో కొనుక్కుని వంటకాలలో వాడుకునే దృష్టితో. ఈ కోణంలో కావలిస్తే చక్కెర అన్న పేజీకి వెళ్ళండి. రెండు, చక్కెర అనే మాటని జీవరసాయన శాస్త్రంలో (biochemistry) మరొక కోణంలో వాడతారు. ఈ పేజీలో ఈ వ్యాసం ఈ దృష్టితో చదవాలి.
ఈ పేజీలో గ్లూకోస్, ఫ్రక్టోస్, సుక్రోస్, మాల్టోస్, లాక్టోస్, మొదలైన కర్బనోదకాలు ( లేదా, కార్బోహైడ్రేట్ లు) లేదా పిండి పదార్ధాలు అన్న దృష్టిలో చర్చ జరుగుతుంది. మామూలు చక్కెరను సుక్రోస్ అంటారు. స్ఫటికాల రూపంలో స్వచ్ఛంగా ఉన్నప్పుడు తెల్లగా ఉంటాయి. ఇవి తొందరగా శరీరానికి శక్తిని చేకూర్చేవి.
చక్కెర చరిత్ర
శర్కర అన్నది ప్రకృతి, చక్కెర అన్నది వికృతి. సంస్కృత పదమైన శర్కర నుండి పారశీక భాషలోకి షేఖర్ గా వెళ్లింది. అక్కడ నుండి అరబ్బీలో “సుక్కర్”గా అవతరించింది. ఇందులోంచి ఇంగ్లీషు మాట “షుగర్” (sugar) వచ్చింది.
శర్కరని మలయాళంలో చక్కర అంటారు. ఈ మాట బుడతగీచులు విని, సరిగ్గా పలకలేక, వాళ్ల భాషలో ఖగర (xagara) అన్నారు. క్రమేపీ అది జగర అయింది. అందులోంచే ఇంగ్లీషు మాట “జాగరీ” (jaggery) పుట్టింది. ఈ మాటని ఇప్పుడు మనం, మన దేశంలో, బెల్లానికి వాడుతున్నాం.
చక్కెర అని కొందరంటే పంచదార అని కొందరంటారు. చీనీ అని హిందుస్తానీ వారు అంటారు. ఈ చీనీ అన్న మాటని బట్టి ఈ పదార్థం మన దేశానికి ఛైనా నుండి వచ్చిందనడానికి వీలు లేదు. చెరకు మొక్క స్వస్థలం దక్షిణ ఆసియా. కాని చెరకు ప్రస్తావన క్రీ. పూ. 8 వ శతాబ్దపు ఛైనా పుస్తకాలలో మొట్ట మొదట కనిపిస్తుంది. అందులో చెరకు భారత దేశానికి చెందినదని నిర్ద్వందంగా రాసి ఉందిట.
పటికపంచదార, అంటే రూఢ్యార్థం స్పటికాల రూపంలో ఉన్న పంచదార, లేదా ఇంగ్లీషులో క్రిస్టల్లైజ్డ్ షుగర్ (crystallized sugar). దీనిని సంస్కృతంలో “ఖండ” అంటారు. అంటే ముక్కలుగా ఉన్న చక్కెర అని భావం. ఈ “ఖండ” శబ్దం నుండే ఇంగ్లీషు మాట “కేండీ” (candy) వచ్చింది.
భారతదేశంలో పంచదార, బెల్లం అనాది నుండి వాడుకలో ఉన్న వస్తువులే. బెల్లం, గుడం, చక్కెర, పంచదార, శర్కర - వీటిల్లో ఏ పేరు పెట్టి పిలచినా వీటన్నిటికీ మొదట్లో మూలాధారం చెరకు మొక్కే. అలగ్జాండరు భారతదేశపు పొలిమేరలకి వచ్చిన తరువాతే మొట్టమొదటిసారి చెరకు మొక్కని చూసేడుట. చూసి, దీనికి తీపి వెదురు అని పేరు పెట్టేడుట. మన అదృష్టం బాగుండి పోయి మనవాళ్లు చెరకుని “స్వీట్ బేంబూ” అనడం లేదు; ఏదో గుడ్డిలో మెల్ల. తమాషా ఏమిటంటే చెరకు నుండి బెల్లం, పంచదార చెయ్యవచ్చనే విషయం తెలియక పూర్వం పాశ్చాత్యులు తీపికి ఒక్క తేనె మీదనే ఆధారపడేవారట; తీపి వస్తువు మరొకటి వాళ్లకి తెలియదుట. దరిమిలా పాశ్చాత్యులు బీటు దుంపలని పండించి, వాటి నుండి పంచదార చెయ్యడం నేర్చుకున్నారు. ఏది ఏమయినా చెరకు నుండి చేసిన పంచదారదే పైచేయి.
రకరకాల చక్కెరలు
శర్కర, చక్కెర, పంచదార మొదలైన పేర్లన్నీ మనలాంటి సామాన్యులు వాడుకునే మాటలు. ఆధునిక రసాయనులు రంగం లోకి దిగిన తరువాత మనం రోజూ వంటలలోనూ, వార్పులలోనూ, వాడుకునే పంచదార రకరకాల చక్కెరలలో ఒక రకం మాత్రమే అన్నారు. అంటే పంచదార ఒక రకం చక్కెర అన్నారు. పళ్లకి తీపినిచ్చేది మరొక రకం చక్కెర అన్నారు. గ్లూకోజు బిస్కత్తులలో ఉండే తీపి మరొక రకం చక్కెరది అన్నారు. తేనెలో ఉన్నది ఇంకో రకం. సైన్సు దృష్టిలో “చక్కెర” అన్న పదం ఒక జాతిని చెబుతుంది. ఈ జాతిలో అనేక రకాల చక్కెరలు ఉండొచ్చు. ఉదాహరణకి గ్లూకోజు ఒక రకం చక్కెర. గేలక్టోజు మరో రకం చక్కెర. ఈ రెండూ నోట్లో వేసుకుంటే తియ్యగానే ఉంటాయి. మరి వీటికి విడివిడిగా రెండు పేర్లు ఎందుకు?
ఇలాంటి ప్రశ్నలు పుట్టినప్పుడు రసాయన శాస్త్రవేత్తలు ముందుగా పరిశీలనలో ఉన్న పదార్థాల నిర్మాణక్రమాలు అధ్యయనం చేసి చూస్తారు. నిర్మాణక్రమం (structural formula) అంటే ఒక పదార్థపు బణువులో ఉన్న అణువుల అమరిక. గ్లూకోజునీ, గేలక్టోజునీ విశ్లేషించి చూడగా వాటి నిర్మాణక్రమాలు బొమ్మలో ఉన్నట్లు అర్థం అయింది.
బొమ్మ 1 గ్లూకోజు, గేలక్టోజు అనే చక్కెరల నిర్మాణక్రమాలు
పైన చూపిన నిర్మాణక్రమాలని మరో సారి జాగ్రత్తగా చూడండి. ఇందులో 2, 3, 4, 5 స్థానాల్లో ఉన్న కర్బనం అణువులకి హైడ్రాక్సిల్ గుంపులు తగిలించి ఉన్నాయి. గమనించవలసినది ఏమిటంటే 2, 4, 5 స్థానాల్లో ఉన్న హైడ్రాక్సిల్ గుంపులు కుడి పక్కకి, 3 వ స్థానంలో ఉన్న హైడ్రాక్సిల్ గుంపు ఎడం పక్కకి ఉండాలి. అలా ఉన్నప్పుడు దీనిని ఇంగ్లీషులో “డి-గ్లూకోజు” (D-glucose) అంటారు. “డి” అంటే “డెక్‌స్ట్రో” (dextro). లేటిన్ లో డెక్‌స్ట్రో అంటే కుడి. అంటే ఈ గ్లూకోజు “కుడి చేతి వాటం” కలది అన్న మాట. సంస్కృతంలో దక్షిణ అంటే కుడి కనుక డెక్‌స్ట్రోజ్ ని మనం తెలుగులో దక్షిణోజు అనొచ్చు. ఎడమ చేతి వాటం ఉన్న చక్కెరనిని ఇంగ్లీషులో “లెవ్యులోజ్” (levulose) అనిన్నీ తెలుగులో వామోజు అనిన్నీ అంటారు. ఈ రకం చక్కెర గురించి కొద్దిసేపట్లోనే చదువుతారు.
ఇప్పుడు బొమ్మలో కుడి పక్కన ఉన్న గేలక్టోజ్ (galactose) నిర్మాణక్రమం చూడండి. నాలుగవ స్థానంలో ఉన్న అణువులు కుడి నుండి ఎడమకి తారుమారయాయి, అంతే. మిగిలిన చోట్ల రెండు నిర్మాణక్రమాలు సర్వసమానం! ఈ చిన్ని తేడా వలన ఈ పదార్థం పేరు, లక్షణాలు మారిపోయాయి. ఈ రకం లక్షణాన్ని ప్రాదేశిక సమభాగత్వం (stereo isomerism) అంటారు.
తలీకరణ లేదా పోలరైజేషన్
ఇంతకీ పోలరైజేషన్ అంటే నిజంగా జరిగేది ఏమిటి? కాంతి కెరటాల మాదిరి ప్రయాణం చేస్తుంది; కిరణాలులా కాదు, రేణువులులా కాదు. ఈ కెరటాలు మనకి అనుభంలో తగలని కొత్తరకం కెరటాలు. చెరువు మధ్య నీళ్లల్లో రాయి వేసినప్పుడు నీళ్ళల్లో వచ్చే కెరటాలు పైకీ కిందకీ ఆడుతూ ఒడ్డుకి చేరుకుంటాయి. ఇది మన కంటికి కనిపిస్తుంది కనుక మన అనుభవంలో ఉంది. కాని కాంతి కెరటాలు ప్రయాణం చేసేటప్పుడు నీటి కెరటాలలా పైకీ-కిందకీ ఆడటమే కాక, ఎడా-పెడా కూడా ఆడతాయి. ఈ పైకీ-కిందకీ, ఎడా-పెడా అనేవి కెరటం ప్రయాణం చేసే దిశకి లంబ దిశలో ఉంటాయి. ఈ రకం కెరటాలు మన జ్ఞానేంద్రియాల అనుభవ పరిధిలో ఎక్కడా తగలవు. కాంతి ఇలా రెండు దిశలలో ప్రకంపించడం వల్ల చూసేవారి కళ్లు జిగేల్ మంటాయి; ఈ జిగులు (glare) చూడడానికి ఇబ్బంది కలిగిస్తుంది. చలవ కళ్లద్దాలు పెట్టుకున్నప్పుడు ఆ అద్దాలు ఒక తలంలో కంపించే కాంతిని వాటి గుండా పోనిచ్చి, రెండవ తలంలో కంపించే కెరటాలని ఆపు చేస్తాయి. అప్పుడు మనం చూసే కాంతి ఒకే తలంలో కంపించే కాంతి. అందుకనే మనకి కాంతి ప్రభ తగ్గినట్లు అనిపించి, మబ్బు వేసినట్లు కనిపించి, చల్లగా ఉన్నట్లు భ్రమ కలిగిస్తుంది. కనుక పోలరైజేషన్ అంటే “తలీకరణ” లేదా “చలవ చెయ్యబడ్డ” అని అర్థం.
గ్లూకోజు, గేలక్టోజులకి సమభాగులు (ఐసోమర్స్) అనదగిన అప్పచెల్లెళ్లు మరో 14 ఉన్నాయి. ఈ పదహారింటిలో మూడే మూడు సహజంగా, ప్రకృతిలో కనిపిస్తాయి. ఈ మూడింటిలో రెండింటిని మనం ఇప్పుడు చూస్తున్నాం. మిగిలిన 13 ప్రకృతిలో దొరకకపోయినా ప్రయోగశాలలో తయారు చెయ్యవచ్చు.
పదహారు షడోజులు ఉన్నా, వీటిల్లో మూడు మాత్రమే జీవకోటిలో కనబడినా, జీవకోటి రక్త ప్రవాహాలలో మాత్రం ఒకే ఒక షడోజు కనిపిస్తుంది. దాని పేరు గ్లూకోజు. ఏ పశు పక్ష్యాదుల రక్తంలో చూసినా గ్లూకోజు తప్ప మరే ఇతర షడొజు కనబడదు. ఇది ఒక సృష్టి విచిత్రం.
చక్కెర (Sugar)అనే మాటని సూక్ష్మమైన తేడా ఉన్న రెండు విభిన్న అర్దాలతో వాడతారు. ఒకటి, మనం బజారులో కొనుక్కుని వంటకాలలో వాడుకునే దృష్టితో. ఈ కోణంలో కావలిస్తే చక్కెర అన్న పేజీకి వెళ్ళండి. రెండు, చక్కెర అనే మాటని జీవరసాయన శాస్త్రంలో (biochemistry) మరొక కోణంలో వాడతారు. ఈ పేజీలో ఈ వ్యాసం ఈ దృష్టితో చదవాలి.
ఈ పేజీలో గ్లూకోస్, ఫ్రక్టోస్, సుక్రోస్, మాల్టోస్, లాక్టోస్, మొదలైన కర్బనోదకాలు ( లేదా, కార్బోహైడ్రేట్ లు) లేదా పిండి పదార్ధాలు అన్న దృష్టిలో చర్చ జరుగుతుంది. మామూలు చక్కెరను సుక్రోస్ అంటారు. స్ఫటికాల రూపంలో స్వచ్ఛంగా ఉన్నప్పుడు తెల్లగా ఉంటాయి. ఇవి తొందరగా శరీరానికి శక్తిని చేకూర్చేవి.
ఇవి కూడా చూడండి
వర్గం:రసాయన శాస్త్రము
క్రూ మాడ్యూలు వాతావరణ పునఃప్రవేశ ప్రయోగం
క్రూ మాడ్యూలు వాతావరణ పునఃప్రవేశ ప్రయోగం (The Crew Module Atmospheric Re-entry Experiment  -CARE) భారతీయ అంతరిక్ష పరిశోధనా సంస్థ వారి కక్ష్యా వాహనం యొక్క ప్రయోగాత్మక పరీక్షా వాహనం. 2014  డిసెంబరు 8 న సతీష్ ధావన్ అంతరిక్ష కేంద్రం నుండి ఎల్‌విఎమ్‌3 రాకెట్టు ద్వారా దాన్ని విజయవంతంగా  ప్రయోగించారు.
వాహనం వివరాలు
క్రూ మాడ్యూలు ఇస్రో తలపెట్టిన మానవ సహిత యాత్రలో ఉపయోగించే గగన్‌యాన్లోని ఒక భాగం. గగన్‌యాన్‌లో రెండు మాడ్యూళ్ళుంటాయి - క్రూ మాడ్యూలు, సర్వీసు మాడ్యూలు. క్రూ మాడ్యూల్లో వ్యోమనాట్లు ప్రయాణిస్తారు.
కేర్‌ను జిఎస్‌ఎల్‌వి మార్క్3 పేలోడ్ ఫెయిరింగులో తల్లకిందులుగా అమర్చారు. అది అల్యూమినియం మిశ్రమంతో తయారైంది. పైకి లేచేటపుడు దాని బరువు 3,735 కిలోలు. దాని వ్యాసం 3100 మిమీ, ఎత్తు 2678 మిమీ. మాడ్యూలుకు ఊడదీయగలిగే ఉష్ణ కవచపు తొడుగు ఉంది. ఈ తొడుగు పార్శ్వాల్లో మధ్యమ సాంద్రత కలిగిన పలకలు ఉండగా, ముందు వైపున కార్బన్ ఫెనాలిక్ ఫలకాలను అమర్చారు. దానికి బ్యాటరీల నుండి పవరు వస్తుంది. 100 న్యూటన్ల థ్రస్టును ఇచ్చే 6 ద్రవ ఇంధన థ్రస్టర్లు కూడా దానికి అమర్చారు.
యాత్ర వివరాలు
మాడ్యూలును 2014 డిసెంబరు 18 న ఉదయం 9:30 కు ఎల్‌విఎమ్‌3 ద్వారా ప్రయోగించారు. 126 కి.మీ.ఎత్తున 5.3 కిమీ/సె వేగం వద్ద  మాడ్యూలు విడిపోయింది. కొంతసేపు అదే వేగంతో ప్రయాణించింది. ఈ దశలో మూడు అక్షాల నియంత్రణ మెనూవర్లు జరిపి పునఃప్రవేశ సమయంలో యాంగిల్ ఆఫ్ ఎటాక్ సున్నా డిగ్రీలు ఉండేలా జాగ్రత్త తీసుకుంది.
80 కి.మీ.ఎత్తున బాలిస్టిక్ పథంలో పునఃప్రవేశం మొదలైంది. ఈ ఎత్తులో చోదనం ఆపేసారు. ఉష్ణ కవచం 1,000 డిగ్రీ C ఉష్ణోగ్రతకు గురైంది. మాడ్యూలు 13 g వరకూ త్వరణాన్ని (వ్యతిరేక త్వరణం) చవి చూసింది.
బంగాళాఖాతంలో పోర్ట్‌బ్లెయిర్‌కు 600 కి.మీ., శ్రీహరికోట నుండి 1600 కి.మీ.దూరంలో కేర్ మాడ్యూలు దిగింది. ఆ వెంటనే ప్రధాన  పారాచూట్లను తొలగించుకుంది. మాడ్యూలులోని సిగ్నలును వెతుక్కుంటూ భారతీయ తీర రక్షక దళం దాన్ని చేరుకుంది. పైకి లేచినప్పటి నుండి, నీటిలో దూకే దాకా మొత్తం ప్రయోగానికి 20 నిముషాల 43 సెకండ్లు సమయం పట్టింది.
రికవరీ చేసిన మాడ్యూలును 2014 డిసెంబరు 22 న చెన్నైకి తీసుకువచ్చారు. అక్కడి నుండి శ్రీహరికోటకు పంపి ప్రాథమిక పరీక్షలు చేస్తారు. ఆ తరువాత మరిన్ని పరిశీలనల కోసం దాన్ని విక్రం సారాభాయ్ అంతరిక్ష కేంద్రానికి పంపిస్తారు.
ఇస్రో ద్వారా టెలిమెట్రీ
దూరదర్శన్ ప్రత్యక్ష ప్రసారంలో కింది టెలిమెట్రీ డేటా కనిపించింది:
మూలాలు వనరులు
వర్గం:ఇస్రో ప్రయోగించిన అంతరిక్ష నౌకలు
వ్యవస్థాపకత
వ్యవస్థాపకత, అంటే కొత్త వ్యవస్థను నిర్మించటం. ఇది కొత్త సంస్థను స్థాపించే స్ఫూర్తిని సూచిస్తుంది. వ్యవస్థాపకత అనేది అనిశ్చిత సమయాలను ఎదురుకొంటూ సొంతంగా ముందుకు సాగే సంస్థల స్థాపనగా ఎరిక్ రైస్ నిర్వచించాడు. వ్యవస్ధాపకతలో ప్రధాన అంశం ప్రస్తుత లేదా భవిష్యత్తు అవకాశాలను ముందే ఊహించడం  ద్వారా వ్యాపార సంస్థను ప్రారంభించడం. ఒక వైపు వ్యవస్థాపకతలో భారీగా లాభాలు ఆర్జించే అవకాశం ఉంది, మరోవైపు ప్రమాదం కూడా ఉంది. అనిశ్చితి, ఇతర ప్రమాదాలు కూడా ఇందులో తలెత్తే అవకాశం ఉంది.
ఆర్థిక రంగంలో, సమారంభకుడు అనే పదాన్ని ఆవిష్కరణలు లేదా సాంకేతికతలను, ఉత్పత్తులు సేవల్లోకి అనువదించగల సామర్థ్యం ఉన్న ఒక సంస్థ కోసం ఉపయోగిస్తారు. ఈ కోణంలో, వ్యవస్థాపకత అనేది స్థాపించబడిన సంస్థలు అలాగే కొత్త వ్యాపారాలు రెండింటిలోనూ  జరిగే కార్యకలాపాలను వివరిస్తుంది.
పరిచయం
thumb|టాటా సంస్థల వ్యవస్థాపకుడు జంసెట్జీ టాటా మనుగడ కోసం డబ్బు సంపాదించడం అవసరం. ఉపాధ్యాయుడు పాఠశాలలో బోధిస్తాడు, కార్మికుడు కర్మాగారంలో పనిచేస్తాడు, డాక్టర్ ఆసుపత్రిలో పనిచేస్తాడు, గుమస్తా బ్యాంకులో పనిచేస్తాడు, మేనేజర్ ఒక వ్యాపార సంస్థలో పనిచేస్తాడు - ఇవన్నీ జీవనోపాధి కోసం పనిచేస్తాయి. ఇవి ఉద్యోగులు, వేతనాలు లేదా వేతనాల నుండి ఆదాయాన్ని పొందే వ్యక్తుల ఉదాహరణలు. దీనిని వేతనాల ద్వారా ఉపాధి అంటారు. మరోవైపు దుకాణదారుడు, కర్మాగార యజమాని, వ్యాపారవేత్త, సొంత డిస్పెన్సరీ ఉన్న డాక్టర్ మొదలైనవారు తన వ్యాపారం నుండి జీవనం సంపాదిస్తారు. స్వయం ఉపాధికి ఇవి ఉదాహరణలు. ఏదేమైనా, కొంతమంది స్వయం ఉపాధి వ్యక్తులు కూడా ఉన్నారు, వారు తమ కోసం పనిని సృష్టించడమే కాకుండా అనేక ఇతర వ్యక్తుల కోసం కూడా పనిని ఏర్పాటు చేస్తారు. అటువంటి వ్యక్తుల ఉదాహరణలు : టాటా, బిర్లా మొదలైన వారు ప్రమోటర్లు అలాగే నిర్మాతలు. ఈ వ్యక్తులను వ్యవస్థాపకులు అని పిలుస్తారు.
వ్యవస్థాపకతపై దృక్పథాలు
విద్యా రంగంగా, వ్యవస్థాపకత వివిధ ఆలోచనా విధానాలకు అనుగుణంగా ఉంటుంది. ఇది ఆర్థిక శాస్త్రం, సామాజిక శాస్త్రం, ఆర్థిక చరిత్ర వంటి విభాగాలలో అధ్యయనం చేయబడింది.
చరిత్ర
"సమారంభకుడు (ఆంత్రప్రెనార్) " అనే పదం ఫ్రెంచ్  భాష నుండి గ్రహించబడింది. జాక్వెస్ డి బ్రస్లోన్స్‌చే సంకలనం చేయబడి 1723 లో ప్రచురించబడిన డిక్షన్‌నైర్ యూనివర్సెల్ డి కామర్స్ పేరుతో ఉన్న ఫ్రెంచి భాషా నిఘంటువులో ఈ పదం మొదట కనిపించింది. ముఖ్యంగా బ్రిటన్లో, "సాహసికుడు" అనే పదాన్ని తరచుగా ఈ అర్ధాన్ని సూచించడానికి ఉపయోగించారు.
పెద్ది సాంబశివరావు
పెద్ది సాంబశివరావు రచయిత, నిఘంటు నిర్మాత, సాంకేతిక పరిజ్ఞాన (కంప్యూటర్) శిక్షణకారుడు. ఈయన 50 పైగా నిఘంటువుల  నిర్మాణానికి  కృషి చేశారు, ఈయన ఆద్వర్యం లో  గుంటూరులోని అన్నమయ్య గ్రాంధాలయం లో  70,000 తెలుగు పుస్తకాలు, 30,000 కు పైగా ఆంగ్ల పుస్తకాలు అరుదైన, విశిష్ట రచయితల కు చెందిన డిజిటైజేషన్ జరిగినది. ఈయన పారా మెడికల్ ఆఫీసర్ (కుష్టు వ్యాధి, టిబి & హెచ్ఐవి / ఎయిడ్స్) గా పనిచేసి రిటైర్ అయ్యి తెలుగుభాష అభివృద్ధి కోసం నిఘంటువులను కూర్చారు.
వీటిలో కొన్నిటిని అంతర్జాలములో ఉచితంగా దిగుమతి చేసుకోవటానికి వీలుగా ఉంచారు.పదహారు వేలకు పైగా తెలుగు మాటలకు ఇంగ్లీష్, హిందీ అర్థాలు ఇచ్చే  ను,15 వేల అన్నమయ్య కీర్తనలను నేర్చుకోటానికి ఆండ్రాయిడ్ మొబైల్ అప్లికేషన్ చేశారు ఇది ఆంగ్లంలో టైప్ చేసిన తెలుగు పదాలను తెలుగుకు అనువదిస్తుంది. ఇంగ్లీష్, తెలుగు, హిందీ భాషలలో 40,000 పదాల అర్థాల డేటాబేస్, అంతర్నిర్మిత వాయిస్ ఆధారిత ఉచ్చారణ సాధనం కలిగిన మూడు భాషల నిఘంటువు.ఈ కృషికి గుర్తింపుగా ఇండియన్ అమెరికన్ ఫ్రెండ్షిప్ కౌన్సిల్ ఆధ్వర్యంలో  డల్లాస్ లో సన్మానం అందుకున్నారు .సాహిత్య రచనలను డిజిటలైజ్ చేయటం మీద కృషి చేస్తున్నారు.
రచనలు
తెలుగు, ఇంగ్లీష్, హిందీ, సంస్కృతం, ఒడియా, కన్నడ భాషల్లో, పలు శాస్త్రాల్లో  50 నిఘంటువుల కూర్పు(భారత్ బుక్ ఆఫ్ రికార్డ్),కంప్యూటరుకు అనుగుణంగా  పలు నిఘంటువులు.
జీవితచరిత్రలు. ఫాదర్ డామియన్, డా.హేన్సన్, థామస్ ఆల్వా ఎడిసన్, బాబా ఆమ్టే,ఆదర్శ మహిళలు,
కవితలు. ఉదయకిరణాలు
వ్యక్తిత్వవికాస పుస్తకాలు. శిల, శిల్పం నువ్వే. మట్టినుంచి మాణిక్యం దాకా.
మూలాలు
వర్గం:తెలుగు రచయితలు వర్గం:తెలుగు నిఘంటువు రూపకర్తలు
ఆదోని రెవెన్యూ డివిజను
ఆదోని రెవెన్యూ డివిజను భారతదేశంలోని ఆంధ్రప్రదేశ్ రాష్ట్రంలోని కర్నూలు జిల్లాలో ఒక పరిపాలనా విభాగం.జిల్లాలోని 3 రెవెన్యూ డివిజన్లలో ఇది ఒకటి. ఈ రెవెన్యూ డివిజన్ పరిధిలో 9 మండలాలు ఉన్నాయి. ప్రధాన కార్యాలయం ఆదోనిలో ఉంది.
మండలాలు
ఈ రెవెన్యూ డివిజన్ పరిధిలో తొమ్మిది మండలాలు ఉన్నాయి.
మూలాలు
వర్గం:కర్నూలు జిల్లా రెవెన్యూ డివిజన్లు
డైమండ్ రత్నబాబు
డైమండ్ రత్నబాబు తెలుగు సినిమా దర్శకుడు, రచయిత. అనేక సినిమాలకు కథ, స్క్రీన్ ప్లే, మాటలు అందించిన రత్నబాబు 2019లో బుర్రకథ సినిమాతో దర్శకుడిగా మారాడు. 2022లో మోహన్ బాబు ప్రధాన పాత్రలో సన్ ఆఫ్ ఇండియా సినిమాకు కూడా దర్శకత్వం వహించాడు.
జననం
రత్నబాబు 1982, సెప్టెంబరు 19న ఈశ్వరరావు - ప్రభావతి దంపతులకు ఆంధ్రప్రదేశ్, కృష్ణా జిల్లా లోని మచిలీపట్నం లో జన్మించాడు. శ్రీ సోము పిల్లల పాఠశాల, జార్జ్ కరోనేషన్ హైస్కూల్ లో పాఠశాల విద్యను చదివాడు. నోబుల్ కళాశాలలో డిగ్రీ పూర్తిచేశాడు.
చిన్నప్నటినుండి సాహిత్యంలో ప్రవేశం ఉన్న రత్నబాబు రాసిన కవిత్వాన్ని విన్నవాళ్ళు 'కుర్రాడు డైమండ్ లా ఉన్నాడు, చాలా బాగా రాశాడు' అని అన్నారు. ఆ మాట తనకు నచ్చి, డైమండ్ అనే పదాన్ని తన కలంపేరుగా పెట్టుకున్నాడు. అలా అందరూ డైమండ్ రత్నబాబు అని పిలుస్తున్నారు.
వ్యక్తిగత జీవితం
రత్నబాబుకు పరిమళ పుష్పా నాయుడుతో వివాహం జరిగింది. వారికి ఇద్దరు కుమారులు (మోహిత్ కళ్యాణ్ నాయుడు, ధృవ కళ్యాణ్ నాయుడు).
సినిమారంగం
నటుడు అల్లు రామలింగయ్య గురించి రత్నబాబు రాసిన వ్యాసం ఒక పత్రికలో ప్రచురితమయింది. దానికి వచ్చిన 250 రూపాయల చెక్కు తీసుకోవడానికి హైదరాబాదు కి వెళ్ళాడు. ఇతని రచనల గురించి తెలుసుకున్న అల్లు అరవింద్, అల్లు అర్జున్ లు సినిమారంగంలో ప్రోత్సాహం అందించారు. సినిమా రచయిత చింతపల్లి రమణ దగ్గర కొన్ని సినిమాలకు పనిచేశాడు. సీమశాస్త్రి, పాండవులు పాండవులు తుమ్మెద, పిల్లా నువ్వు లేని జీవితం, సెల్ఫీ రాజా, ఇంట్లో దెయ్యం నాకేం భయం మొదలైన సినిమాలకు రచనా విభాగంలో పనిచేశాడు. 2015లో వచ్చిన షేర్ సినిమాతో పూర్తిస్థాయి రచయితగా సినిమారంగంలోకి ప్రవేశించాడు. ఆ తరువాత లక్కున్నోడు (2017), గాయత్రి (2018) మొదలైన సినిమాలకు రచయితగా పనిచేశాడు. తెలుగు సినీ రచయితల సంఘం కార్యవర్గ సభ్యుడిగా ఉన్నాడు.
బయటి లింకులు
వర్గం:తెలుగు సినిమా దర్శకులు వర్గం:జీవిస్తున్న ప్రజలు వర్గం:1982 జననాలు వర్గం:కృష్ణా జిల్లా వ్యక్తులు వర్గం:కృష్ణా జిల్లా సినిమా దర్శకులు వర్గం:కృష్ణా జిల్లా సినిమా రచయితలు
తెలంగాణ వాస్తు శిల్పం
తెలంగాణ వాస్తు శిల్పం రెండు వేల సంవత్సరాల చరిత్ర కలిగిన అతి పురాతనమైన ఆర్కిటెక్చర్. ఇది హిందూ దేవాలయ నిర్మాణం, ఇండో-ఇస్లామిక్ ఆర్కిటెక్చర్ రెండింటిలోనూ విస్తృత శైలులతో ప్రాంతీయ వైవిధ్యాలను కలిగి ఉంది.
బౌద్ధ వాస్తుశిల్పం
నేలకొండపల్లి స్థూపం బౌద్ధ కాలానికి చెందినది. ఇది సముద్ర తీరంలోని మైదానం అంచున ఉంది. ఇటీవలి కాలంలో పురావస్తు త్రవ్వకాల్లో ఒక బౌద్ధ మఠం అవశేషాలు, కొన్ని కళాఖండాలు బయటపడ్డాయి. సా.శ. 6వ శతాబ్దం వరకు ఈ కళాఖండాలు అందుబాటులో ఉన్నట్లు తెలుస్తోంది. నాగార్జునకొండ అమరావతి బౌద్ధ పురావస్తు ప్రదేశం, కుందుపల్లి బౌద్ధ స్మారక చిహ్నాలు కూడా ఈ కాలానికే చెందినవిగా గుర్తించబడ్డాయి.
చాళుక్యుల వాస్తుశిల్పం
అలంపూర్‌లోని 7వ శతాబ్దపు అలంపూర్ నవబ్రహ్మ ఆలయాలను బాదామి చాళుక్యులు నిర్మించారు.
కాకతీయుల వాస్తుశిల్పం
వరంగల్ కోట, రామప్ప దేవాలయం, వేయి స్తంభాల గుడి కాకతీయుల శిల్పకళకు అత్యుత్తమ ఉదాహరణలు.
ఇండో-ఇస్లామిక్ ఆర్కిటెక్చర్
కుతుబ్ జాకీ సమాధులు, హైదరాబాద్ లోని చార్మినార్, గోల్కొండ, వంటి వాటిని ఇండో-ఇస్లామిక్ ఆర్కిటెక్చర్ కు ఉదాహరణగా చెప్పవచ్చు.
గోల్కొండ సుల్తానేట్
గోల్కొండ సుల్తానేట్ నిర్మాణ శైలి ఇతర దక్కన్ సుల్తానుల నిర్మాణాన్ని పోలి ఉంటుంది. ఇండో-ఇస్లామిక్ శైలి తెలంగాణ, కర్ణాటక, మహారాష్ట్ర రాష్ట్రాల్లో ప్రత్యేకంగా ఉంటుంది. గోల్కొండ కోట శిథిలాలే ఇందుకు ఉదాహరణ. వారు మోర్టార్‌తో విస్తృతమైన సమాధులు, మసీదులను నిర్మించారు.
ఫలక్‌నుమా ప్యాలెస్
ఈ ప్యాలెస్ వివిధ రకాల భారతీయ యూరోపియన్ శైలులను కలిగి ఉంది. ఇది ఒక కొత్త వారసత్వ శైలిలో నిర్మించబడిన, హైదరాబాద్‌లోని బ్రిటిష్ పాలకుడి నివాసం.
ఇండో-సార్సెనిక్
హైదరాబాద్‌లోని తెలంగాణ హైకోర్టు, హైదరాబాద్ సిటీ కాలేజీ, ఉస్మానియా జనరల్ హాస్పిటల్, కాచికుడ స్టేషన్‌లను ఇండో-సార్సెనిక్ శైలిలో బ్రిటిష్ ఆర్కిటెక్ట్ విన్సెంట్ ఎస్క్ రూపొందించాడు.
మూలాలు
వర్గం:తెలంగాణ
పత్తికొండ రెవెన్యూ డివిజను
పత్తికొండ రెవెన్యూ డివిజను భారతదేశంలోని ఆంధ్ర ప్రదేశ్ రాష్ట్రంలోని కర్నూలు జిల్లాలో ఉన్న ఒక పరిపాలనా విభాగం. ఈ జిల్లాలోని 3 రెవెన్యూ డివిజన్లలో ఇది ఒకటి. ఈ రెవెన్యూ డివిజన్ పరిపాలనలో 9 మండలాలు ఉన్నాయి. దీనిని ఆంధ్రప్రదేశ్ ప్రభుత్వం 4 ఏప్రిల్ 2022న ఏర్పాటు చేసింది.
మండలాలు
ఈ రెవెన్యూ డివిజన్ పరిధిలో తొమ్మిది మండలాలు ఉన్నాయి.
మూలాలు
వర్గం:కర్నూలు జిల్లా రెవెన్యూ డివిజన్లు
చంద్రముఖి బసు
చంద్రముఖి బసు (బెంగాలీ: চন্দ্রমুখী; 1860 - 1944 ఫిబ్రవరి 3) బ్రిటిష్ రాజ్యంలో  భారతీయ మహిళా గ్రాడ్యుయేట్లు ఇద్దరిలో ఒకరు. ఆమె డెహ్రాడూన్కు చెందిన బెంగాలీ క్రైస్తవ మహిళ. ఆమె అప్పటి యునైటెడ్ ప్రావిన్సెస్ ఆఫ్ ఆగ్రా అండ్ ఔధ్ లో ఉండేది. 1882లో కాదంబినీ గంగూలీ, చంద్రముఖిలు భారతదేశంలోని కలకత్తా విశ్వవిద్యాలయం నుండి కళలలో బ్యాచిలర్ డిగ్రీ పరీక్షలో ఉత్తీర్ణత సాధించారు. 1883 లో విశ్వవిద్యాలయం యొక్క కాన్వొకేషన్ సందర్భంగా వారి అధికారిక డిగ్రీలు అందజేశారు.
జీవిత విశేషాలు
ఆమె భూబన్ మోహన్ బసు కుమార్తె. ఆమె 1880 లో డెహ్రాడూన్ స్థానిక క్రిస్టియన్ స్కూల్ నుండి ఫస్ట్ ఆర్ట్స్ పరీక్షలో ఉత్తీర్ణత సాధించింది. ఆ సమయంలో ఆమె ప్రవేశించాలనుకున్న బెతున్ స్కూల్; హిందూయేతర బాలికలను ప్రవేశాలను ఇచ్చేవారు కాదు. అందువలన ఆమె రెవరెండ్ అలెగ్జాండర్ డఫ్ యొక్క ఉచిత చర్చి సంస్థ (ఇప్పుడు స్కాటిష్ చర్చి కళాశాల) లో ఫస్ట్ ఆర్ట్స్ (F.A.) స్థాయిలో ప్రవేశించింది. 1876 ​​లో లింగ వివక్ష గల  అధికారిక వైఖరి కారణంగా  ఆమె ఎఫ్.ఏ. పరీక్షకు హాజరు కావడానికి ప్రత్యేక అనుమతి ఇవ్వవలసి వచ్చింది. ఆ సంవత్సరం పరీక్షకు హాజరైన ఏకైక అమ్మాయిగా  ఆమె మొదటి స్థానంలో నిలిచింది. కాని ఆమె ఫలితాలను ప్రచురించవచ్చో లేదో నిర్ణయించడానికి విశ్వవిద్యాలయం వరుస సమావేశాలను నిర్వహించాల్సి వచ్చింది. కాదంబినీ గంగూలీకి ముందు చంద్రముఖి బసు 1876 లో ఆమె ప్రవేశ పరీక్షను పూర్తి చేసింది. అయినప్పటికీ విశ్వవిద్యాలయం ఆమెను విజయవంతమైన అభ్యర్థిగా ప్రకటించడానికి నిరాకరించింది. ఆమె తన ఎఫ్.ఏ. పరీక్షలో ఉత్తీర్ణత సాధించిన తరువాత 1878 లో విశ్వవిద్యాలయం తీర్మానాన్ని మార్చినందువల్ల ఆమె తర్వాత విద్యనభ్యసించడానికి అవకాశం వచ్చింది. ఆమె కాదంబినీ గంగూలీ తో పాటు డిగ్రీ కోర్సు కోసం బెతున్ కాలేజీలో చేరింది. ఆమె గ్రాడ్యుయేషన్ పూర్తిచేసిన తరువాత కలకత్తా విశ్వవిద్యాలయంనందు, 1884 లో బ్రిటిష్ సామ్రాజ్యం నుండి ఎం.ఏ ఉత్తీర్ణత సాధించిన ఏకైక (మరియు మొదటి) మహిళ గా గుర్తించబడింది.
వృత్తి జీవితం
ఆమె 1886లో బెతునే కళాశాల (ప్రస్తుతం బెతునే స్కూల్‌లో భాగం) లో అధ్యాపకురాలిగా చేరి తన వృత్తి జీవితాన్ని ప్రారంభించింది. ఆ కళాశాల స్కూలు నుండి 1888లో విడిపోయింది. ఆమె ఆ కళాశాలకు ప్రిన్సిపాల్ గా కూడా పనిచేసింది. దక్షిణాసియాలో అండర్ గ్రాడ్యుయేట్ అకాడెమిక్ విద్యాసంస్థలలో మొదటి మహిళా అధిపతి గా గుర్తింపు పొందింది.
ఆమె 1891లో అనారోగ్యం వలన పదవీవిరమణ చేసింది. తన జీవితాన్ని డెహ్రాడూన్ లో గడిపింది.
బాహ్య లంకెలు
వర్గం:1860 జననాలు వర్గం:1944 మరణాలు
నందు (నటుడు)
జననం, విద్యాభాస్యం
నందు అసలు పేరు ఆనంద కృష్ణ నందు. ఇతడు 1988, సెప్టెంబరు 3న తెలంగాణ రాష్ట్రం, హైదరాబాదు లో జన్మించాడు. విద్యాభాస్యమంత హైదరాబాదులోనే పూర్తి చేశాడు.
వివాహం
2014, ఫిబ్రవరి 9న హైదరాబాద్, నాగోల్ లోని శుభం కన్వెన్షన్ లలో గాయని గీతామాధురితో నందు వివాహం జరిగింది.
మూలాలు
వర్గం:తెలుగు సినిమా నటులు వర్గం:1988 జననాలు వర్గం:హైదరాబాదు జిల్లా సినిమా నటులు
ముప్పలనేని శివ
ముప్పలనేని శివ ఒక ప్రముఖ సినీ దర్శకుడు. తెలుగు సినీ పరిశ్రమలో ప్రముఖ నిర్మాణ సంస్థలైన సురేష్ ప్రొడక్షన్స్, స్రవంతి మూవీస్, సూపర్ గుడ్ ఫిలింస్, రామకృష్ణ సినీ స్టూడియోస్ లతో సినిమాలు చేశాడు.
జీవిత విశేషాలు
ముప్పలనేని శివ గుంటూరు జిల్లా, బాపట్లలో 1968, నవంబరు 25 న జన్మించాడు. తన స్వస్థలమైన నరసాయ పాళెంలో పమిడి అంకమ్మ ఉన్నత పాఠశాలలో చదివాడు. బాపట్లలోని ఆర్ట్స్ అండ్ సైన్సు కళాశాలలో గ్రాడ్యుయేషన్ పూర్తి చేశాడు. కాలేజీ రోజుల్లో పెయింటింగ్ లో అభినివేశం ఉండేది. ఆధునిక చిత్రకళలో రాష్ట్ర స్థాయి పురస్కారాలు కూడా అందుకున్నాడు.
కెరీర్
ప్రారంభంలో శివ ఎ.కోదండరామిరెడ్డి, ముత్యాల సుబ్బయ్య, పరుచూరి సోదరులతో కలిసి పనిచేశాడు. కోదండరామిరెడ్డి దగ్గర సుమారు 20 సినిమాలకు సహాయ దర్శకుడిగా పనిచేశాడు. ఆ సమయంలో అక్కినేని నాగేశ్వరరావు, కృష్ణ, శోభన్ బాబు, కృష్ణంరాజు, చిరంజీవి, కమల్ హాసన్, శ్రీదేవి వంటి వారితో పనిచేశాడు. 1994 లో కృష్ణతో కలిసి ఘరానా అల్లుడు అనే సినిమా చేశాడు. తర్వాత 1995లో వచ్చిన తాజ్ మహల్ సినిమాతో మంచి గుర్తింపు పొందాడు.
మూలాలు
వర్గం:తెలుగు సినిమా దర్శకులు వర్గం:గుంటూరు జిల్లా సినిమా దర్శకులు వర్గం:గుంటూరు జిల్లా చిత్రకారులు
ఓ చిన్నారి డైరీ
ఓ చిన్నారి డైరీ అనేది అన్నా ఫ్రాంక్ అనే డచ్ మహిళ డైరీ పేజీల్లోంచి తీసుకొన్న కొన్ని భాగాల పుస్తక రూపం. రెండవ ప్రపంచ యుద్ధం సందర్భంలో నాజీల ద్వారా వేటాడబడుతూ, ఈమె కుటుంబం అజ్ఞాతంలో గడిపిన రెండేళ్ళ కథే ఇందుకు నేపథ్యం. 1944లో ఈమె కుటుంబాన్ని నాజీ సైన్యం లోబరుచుకుంది. అన్నా ఫ్రాంక్ అప్పటికి టైఫస్ వ్యాధితో చనిపోయారు. మీప్ గీఇస్ అనే వ్యక్తి ఈమె డైరీని కనుగొని అన్నా తండ్రి ఓటో ఫ్రాంక్ కు అందించారు. అప్పటి నుండి ఈ డైరీ అరవై కన్నా ఎక్కువ భాషలలో ప్రచురితమైంది.
వర్గం:స్వీయ చరిత్రలు వర్గం:తెలుగు అనువాద పుస్తకాలు
అఖిల భారత వైద్య విజ్ఞాన సంస్థ, పాట్నా
ఆల్ ఇండియా ఇన్స్టిట్యూట్ ఆఫ్ మెడికల్ సైన్సెస్ పాట్నా (ఎయిమ్స్ పాట్నా), గతంలో జయ ప్రకాష్ నారాయణ్ ఆల్ ఇండియా ఇన్స్టిట్యూట్ ఆఫ్ మెడికల్ సైన్సెస్ (జెపిఎన్ఐఐఎంఎస్), ఒక మెడికల్ కాలేజీ, మెడికల్ రీసెర్చ్ పబ్లిక్ ఇన్స్టిట్యూట్, ఇది భారతదేశంలోని బీహార్ లోని పాట్నాలో ఉంది. పాట్నా హైకోర్టు వరుస పరిశీలనల తరువాత ఇది 2012 సెప్టెంబరు 25 న పనిచేయడం ప్రారంభించింది. ఈ ఇన్స్టిట్యూట్ ఆరోగ్య, కుటుంబ సంక్షేమ మంత్రిత్వ శాఖ క్రింద స్వయంప్రతిపత్తితో పనిచేస్తుంది. దీని పునాదిని భైరాన్‌సింగ్ షెకావత్ 2004 జనవరి 3 న, ఉపాధ్యక్షుడిగా ఉన్న కాలంలో వేశారు.
మూలాలజాబితా
వర్గం:వైద్య కళాశాలలు
ప్రెషర్ కుక్కర్ (సినిమా)
ప్రెషర్ కుక్కర్ (ట్యాగ్ లైన్: ప్రతి ఇంట్ల ఇదే లోల్లి) 2020, ఫిబ్రవరి 21న విడుదలైన తెలుగు హాస్య చలనచిత్రం. సుజోయ్, సుశీల్ దర్శకత్వం వహించిన ఈ చిత్రంలో సాయి రొనాక్, ప్రీతి అస్రాని జంటగా నటించగా... సునీల్ కశ్యప్, రాహుల్ సిప్లిగంజ్, స్మరణ్, హర్షవర్ధన్ రామేశ్వర్ సంగీతం అందించారు.
కథా నేపథ్యం
సిద్దిపేటకు చెందిన నారాయణ (సీవీఎల్‌ నరసింహారావు) బంధువులు అందరూ అమెరికాల్లో ఉన్నతంగా స్థిరపడ్డారు. దీంతో తన కొడుకు కిశోర్‌ (సాయి రోనక్‌)ను కూడా అమెరికాను పంపించాలని ఆరాటపడతాడు. అందుకు అనుగుణంగా కిశోర్‌కు చిన్నప్పట్నుంచే అమెరికా గొప్పతనాలను వివరిస్తూ పెంచుతాడు. అలా ఇంజనీరింగ్‌ పూర్తి చేసిన కిశోర్‌ అమెరికా కోసం వీసా ప్రయత్నాల్లో భాగంగా హైదరాబాద్‌కు బయల్దేరతాడు. ఈ క్రమంలోనే స్వతంత్ర భావాలు కలిగిన అనిత (ప్రీతి అస్రాని)తో పరిచయం ఏర్పడుతుంది. అది కాస్త ప్రేమగా మారుతుంది.
ఇక వీసా ప్రయత్నాల్లో భాగంగా కిశోర్‌కు చందు (రాహుల్‌ రామకృష్ణ) సహాయం చేస్తుంటాడు. అయితే వరుసగా మూడు నాలుగు ప్రయత్నాల్లో వీసా రిజెక్ట్‌ కావడంతో వివిధ ప్రయత్నాలు చేస్తుంటాడు కిశోర్‌. ఈ సందర్భంలోనే అనుకోని ఆపదలో చిక్కుకుంటాడు. అయితే ఆ ఆపద నుంచి రావు (తనికెళ్ల భరణి) రక్షిస్తాడు. ఇంతకి రావుకు, కిశోర్‌ల మధ్య ఉన్న సంబంధం ఏంటి? కిశోర్‌ తన తండ్రి కోరిక మేరకు అమెరికా వెళ్లాడా? కిశోర్‌, అనితల ప్రేమ చివరికి ఏమైంది? ఈ సినిమాతో దర్శకులు ఏం చెప్ప దల్చుకున్నారో తెలుసుకోవాలంటే ‘ప్రెజర్‌ కుక్కర్‌’ సినిమా చూడాల్సిందే.
కిషోర్‌ (సాయిరోనక్‌) ఇంజినీరింగ్‌ పూర్తిచేస్తాడు. కొడుకును అమెరికా పంపించాలన్నది అతడి తండ్రి నారాయణ (నరసింహారావు) కల. చిన్ననాటి నుంచి అమెరికా కలలతోనే కొడుకు పెంచుతాడు. తండ్రి సంతోషం కోసం విదేశాలకు వెళ్లే ప్రయత్నాల్లో ఉంటాడు కిషోర్‌. కానీ అమెరికా వీసా మాత్రం అతడికి రాదు. తల్లిదండ్రులతో పాటు ఊళ్లోని జనాల సూటిపోటి మాటలతో విసుగు చెందిన కిరణ్‌ వీసా వచ్చేవరకు హైదరాబాద్‌లోని స్నేహితులు (రాహుల్‌రామకృష్ణ, రజయ్‌) దగ్గర ఉండాలని నిర్ణయించుకుంటాడు. హైదరాబాద్‌లో అనిత (ప్రీతి అస్రాని) ఆనందరావు (తనికెళ్లభరణి)ల పరిచయం కిషోర్‌ జీవితాన్ని ఎలాంటి మలుపులు తిప్పింది? అమెరికా వెళ్లాలనే కిషోర్‌ కల నెరవేరిందా? అసలైన ఆనందం డాలర్లలో ఉండదనే సత్యాన్ని కిషోర్‌ ఎలా తెలుసుకున్నాడు?అనిత ప్రేమను సొంతం చేసుకున్నాడా?లేదా అన్నదే ఈ చిత్ర కథాంశం.
పాటలు
ఈ సినిమాకు సునీల్ కశ్యప్, రాహుల్ సిప్లిగంజ్, స్మరన్, హర్షవర్ధన్ రామేశ్వర్ సంగీతం అందించారు. అదిత్యా మ్యూజిక్ ద్వారా పాటలు విడుదలయ్యాయి.
ఇతర లంకెలు
వర్గం:2020 తెలుగు సినిమాలు వర్గం:తనికెళ్ళ భరణి చిత్రాలు వర్గం:తెలుగు కుటుంబకథా చిత్రాలు వర్గం:తెలుగు ప్రేమకథ చిత్రాలు
ప్రదీప్ (నటుడు)
హాస్యచిత్రాల దర్శకుడు జంధ్యాల వెండితెరకు పరిచయం చేసిన నటులలో ప్రదీప్ ఒకడు. 15కి పైగా నంది అవార్డులు అందుకున్నాడు. జంధ్యాల దర్శకత్వంలో 1981 లో వచ్చిన ముద్ద మందారం ఇతని మొదటి సినిమా. తరువాత కొన్ని సినిమాలలోనే నటించాడు. తరువాత టెలివిజన్ రంగంవైపు మొగ్గు చూపి అనేక సీరియళ్లలో, టెలీ ఫిలింలలో నటించి, దర్శకత్వం వహించాడు. అనేక సీరియళ్లను నిర్మించాడు. రంగస్థల కళాకారుడు విన్నకోట రామన్న పంతులు ఇతని తాత.
సీరియళ్ళు
జంధ్యాలతో పని చేస్తున్నపుడు స్క్రీన్ ప్లే లో ఆసక్తి కలిగింది. ఆ శిక్షణతో ప్రదీప్ కొన్ని సీరియళ్ళకు దర్శకత్వం వహించాడు. ప్రదీప్ దర్శకత్వం వహించిన మట్టి మనిషి సీరియల్ లో అక్కినేని నాగేశ్వరరావు నటించాడు.
బయటి లింకులు
వర్గం:టెలివిజన్ నటులు వర్గం:సినిమా నటులు
శ్రీకాళహస్తి రెవెన్యూ డివిజను
శ్రీకాళహస్తి రెవెన్యూ డివిజను భారతదేశంలోని ఆంధ్రప్రదేశ్ రాష్ట్రంలోని తిరుపతి జిల్లాలోని ఒక పరిపాలనా విభాగం .ఈ డివిజన్ ప్రధాన కార్యాలయం శ్రీకాళహస్తిలో ఉంది .జిల్లాలోని నాలుగు రెవెన్యూ డివిజన్లలో ఇది ఒకటి. ఎనిమిది మండలాలను కలిగి ఉంది. ఇది కొత్తగా ఏర్పడిన తిరుపతి జిల్లాతో పాటు 4 ఏప్రిల్ 2022 న ఏర్పడింది.
మండలాలు
రెవెన్యూ డివిజన్‌లో ఎనిమిది మండలాలు ఉన్నాయి:
మూలాలు
వర్గం:తిరుపతి జిల్లా రెవెన్యూ డివిజన్లు
ధనందుడు
బౌద్ధ గ్రంథం మహాబోధివంశం ఆధారంగా ధననందుడు (క్రీ.పూ. 321 లో మరణించాడు) నందరాజవంశం చివరి పాలకుడు. ఆయన రాజవంశం స్థాపకుడు ఉగ్రసేనుడి ఎనిమిది మంది సోదరులలో చిన్నవాడు. ధననందుడి చేత అవమానించిన చాణక్యుడు అనే బ్రాహ్మణుడు ఆయనను పడగొడతామని శపథం చేసి నందరాజధాని పాటలీపుత్ర మీద దాడి చేసి చంపడానికి సైన్యాన్ని అభివృద్ధిచేసాడు. చాణుక్యుడు తన రాజకీయ శిష్యుడైన చంద్రగుప్త మౌర్యుడిని సింహాసనం మీద కూర్చోబెట్టడానికి ఏర్పాటు చేశాడు.
జైన సంప్రదాయం చివరి నందచక్రవర్తి గురించి ఇలాంటి పురాణకథనాన్ని వివరిస్తుంది. అయినప్పటికీ ఇది చక్రవర్తిని "నందా" అని ప్రభోధిస్తుంది. ఓడిపోయిన తరువాత చక్రవర్తి తన రాజధానిని క్రియాశీలకంగానూ, సురక్షితంగానూ ఉంచడానికి అనుమతించాడని పేర్కొంది. పురాణాలు కథనాలు వేరే వృత్తాంతాన్ని అందించాయి. చివరి నందచక్రవర్తి రాజవంశం స్థాపకుడి ఎనిమిది మంది కుమారులలో ఒకరు. నందవంశ స్థాపకుడిని వారు మహాపద్మ అని పిలుస్తారు. గ్రీకో-రోమను భారతదేశంలో అలెగ్జాండరు సమకాలీన పాలకుడిని అగ్రామసు ( క్జాండ్రేమ్సు) అని పిలుస్తారు. వీరిని ఆధునిక చరిత్రకారులు చివరి నందచక్రవర్తిగా గుర్తించారు. ఈ వృత్తాంతాల ఆధారంగా ఈ చక్రవర్తి శక్తివంతమైన సైన్యంతో యుద్ధంలో ఎదుర్కొన్నప్పుడు అలెగ్జాండరు సైనికులు తిరుగుబాటు చేశారు.
బుద్ధ సంప్రదాయంలో
• # ఉగ్రా-సేన (పాలిలో ఉగ్గసేన)
• # పందుక
• # పందుగటి
• # రాష్ట్ర-పాల
• # గోవిషణక
• # దశ-సిద్ధక
• # కైవరత
• # ధనా పుప్పపుర (పుష్పుపుర) లో భిక్ష ఇచ్చే కార్యక్రమంలో ధననందుడు బ్రాహ్మణుడైన చాణక్యుడిని అసహ్యంగా కనిపించినందుకు అవమానించాడని బౌద్ధ సంప్రదాయం చెబుతోంది. ఖైదుచేయమని ఆదేశించిన రాజును చాణక్యుడు శపించాడు. చాణక్యుడు తప్పించుకుని రాజు కుమారుడు పబ్బటతో స్నేహం చేశాడు. సింహాసనాన్ని స్వాధీనం చేసుకోవాలని యువరాజును ప్రేరేపించాడు. యువరాజు ఇచ్చిన రాజముద్రిక సహాయంతో చాణక్యుడు నందరాజభవనం నుండి పారిపోయాడు. ధననందుడిని పడగొట్టాలని నిశ్చయించుకున్న ఆయన 1 నాణెంను 8 నాణేలుగా మార్చడానికి అనుమతించే రహస్య పద్ధతిని ఉపయోగించి సైన్యాన్ని పెంచడానికి సంపదను సంపాదించాడు.
ధననందుని స్థానంలో చాణక్యుడు ఇద్దరు అభ్యర్థులను తగ్గించారు: పబ్బటా, మాజీ రాజకుటుంబానికి చెందిన చంద్రగుప్తుడు. వారిని పరీక్షించడానికి, ఆయన ఇద్దరికి ఉన్ని దారంతో చేసిన మెడలో ధరించే తాయెత్తు ఇచ్చాడు. ఒక రోజు చంద్రగుప్తుడు నిద్రిస్తున్నప్పుడు, చంద్రగుప్తుడి ఉన్ని దారాన్ని విడదీయకుండా, చంద్రగుప్తుడు మేల్కొనకుండా తొలగించమని పబ్బటాను కోరాడు. ఈ పనిని చేయడంలో పబ్బటా విఫలమైయ్యాడు. కొంతకాలం తరువాత పబ్బటా నిద్రపోతున్నప్పుడు అదే పనిని పూర్తి చేయమని చాణుక్యుడు చంద్రగుప్తుడితో సవాలు చేశాడు. చంద్రగుప్తుడు పబ్బట తల కత్తిరించి ఉన్ని దారాన్ని తిరిగి పొందాడు. తరువాతి ఏడు సంవత్సరాలలో చాణక్యుడు చంద్రగుప్తుడికి శిక్షణ ఇచ్చాడు. చంద్రగుప్తుడు పెద్దవాడైనప్పుడు చాణక్యుడు తన సంపదను ఉపయోగించి సైన్యాన్ని సమీకరించాడు.
సైన్యం ధననంద రాజధాని మీద దాడి చేసింది. కాని నిర్ణయాత్మకంగా ఓడిపోయి రద్దు చేయబడింది. తదనంతరం చంద్రగుప్తుడు చాణుక్యుడు కొత్త సైన్యాన్ని అభివృద్ధిచేసి సరిహద్దు గ్రామాలను స్వాధీనం చేసుకోవడం ప్రారంభించారు. క్రమంగా వారు నందా రాజధాని పాటలీపుత్ర (పటాలిపుత్ర) కు చేరుకుని, ధననందుడిని చంపారు. చాణక్య ఒక మత్స్యకారుని ద్వారా ధననందుడి నిధిని కనుగొని చంద్రగుప్తుడిని కొత్త రాజుగా నియమించాడు.
పురాణాలు
బౌద్ధ సంప్రదాయం వలె, పురాణాలు కూడా 9 నందా రాజులు ఉన్నాయని చెబుతున్నాయి. అయినప్పటికీ వారు ఈ రాజులలో మొదటివారికి మహాపద్ముడు అని పేరు పెట్టారు. తరువాతి 8 మంది రాజులు ఆయన కుమారులు అని పేర్కొన్నారు. పురాణాలు ఈ కుమారులలో ఒకరు మాత్రమే: సుకల్ప. విష్ణు పురాణం మీద వ్యాఖ్యాత అయిన దుండిరాజా, చంద్రగుప్త మౌర్యుడు సర్వత-సిద్ధి అనే నంద రాజు మనవడు అని పేర్కొన్నాడు. ఈ వాదన పురాణాలలోనే లేదు.
గ్రీకో - రోమను కథనాలు
గ్రీకు వృత్తాంతాలు భారతదేశంలో అలెగ్జాండరు సమకాలీన పాలకుడిని అగ్రాంసు (క్జాండ్రేమ్సు) అని పేర్కొన్నాయి. వీరిని ఆధునిక చరిత్రకారులు చివరి నందరాజుగా గుర్తించారు. "అగ్రాంసు" అనే సంస్కృత పదం "ఆగ్రసైన్య" గ్రీకు అనువాదం కావచ్చు (అక్షరాలా "ఉగ్రసేనుడి కుమారుడు లేదా వారసుడు", ఉగ్రసేన బౌద్ధ సంప్రదాయం ప్రకారం రాజవంశం స్థాపకుడి పేరు). గ్రీకో-రోమను సాంప్రదాయం ఈ రాజవంశానికి ఇద్దరు రాజులు మాత్రమే ఉన్నారని సూచిస్తుంది: రోమను చరిత్రకారుడు కర్టియసు (సా.శ.1 వ శతాబ్దం ) అభిప్రాయం ఆధారంగా రాజవంశం స్థాపకుడు మంగలి జాతికి చెందిన రాజు; ఆయన కుమారుడిని చంద్రగుప్తుడు పడగొట్టాడు.
గ్రీకు వృత్తాంతాలు అగ్రమేసును గంగారిడై (గంగా లోయ), ప్రసీ (బహుశా ప్రాచ్యసు అనే సంస్కృత పదం అనువాదం, వాచ్యంగా "తూర్పువాసులు") అని వివరిస్తాయి. ఈ పాలకుడి శక్తివంతమైన సైన్యాన్ని ఎదుర్కొనే అవకాశాన్ని ఎదుర్కొన్నసమయంలో అలెగ్జాండరు సైనికులు తిరుగుబాటు చేసి, భారతదేశం నుండి వెనక్కి వెళ్ళమని బలవంతం చేశారు.
జీవితచరిత్రలు
వర్గం:4th-century BC Indian monarchs వర్గం:Nanda Empire వర్గం:4వ శతాబ్ద భారతీయ చక్రవర్తులు
డార్లింగ్ స్వామి
డార్లింగ్ స్వామి (ఆంగ్లం. Darling Swamy) సినీ కథ రచయిత, డైరెక్టర్, డైలాగ్ రచయిత బహుముఖ ప్రజ్ఞాశాలి. తెలుగు సినిమా విమర్శలో మంచి పేరు సంపాదించిన రచయిత.
జననం - విద్యాభ్యాసం
డార్లింగ్ స్వామి ఆంధ్రప్రదేశ్ లోని పశ్చిమ గోదావరి జిల్లా లో తండ్రి పేరు శివయ్య తల్లి పేరు శ్రీలక్ష్మిల సంతానంగా తాడేపల్లి గూడెంలో 02 అక్టోబర్ 1977న జన్మించాడు. ఇంకా ఇతనికి సోదరీమణులు రమాదేవి. కృష్ణ వేణి, భార్య రాజ రాజేశ్వరి. కొడుకులు రిషి వర్ధన్, శశి వర్ధన్ కుటుంబ సభ్యులు. ఆంధ్రా యూనివర్సిటీలో బిఎస్సి, యం.ఏ.లిటరేచర్ చేశాడు.
రచయితగా
సినిమా రంగం మీద ప్రేమతో తన మొదటి చిత్రం పేరుని ఇంటిపేరుగా డార్లింగ్ సినిమా పేరు తో కలిపి తన పేరు పిలవడం అతనికి ఎంతో ఇష్టం, మరెన్నో సినిమాలకు మాటల రచయితగా, డైరెక్టర్ గా, కథా రచయితగా ఇప్పటికే మంచి పేరు సంపాదించిన ఇంకా రొమాన్స్ దర్సకత్వం వహించిన ఈ చిత్రం, బాబు బంగారం కథా రచయితగా (మాటలు)రచయితగా మరింత పేరు గుర్తింపు నిచ్చాయి.
సినీరంగ ప్రస్థానం
ఈ వర్ధమాన రచయిత కెరీర్ ప్రారంభంలో కోన వెంకట్ వద్ద అసిస్టెంట్ రైటర్ గా పని చేశాడు.
మూలాలు
వర్గం:రచయితలు వర్గం:సినిమా రచయితలు వర్గం:తెలుగు రచయితలు వర్గం:ఆంధ్రప్రదేశ్ వ్యక్తులు
రైతు స‌మ‌న్వయ స‌మితి
రైతు స‌మ‌న్వయ స‌మితి, తెలంగాణ రాష్ట్రంలో వ్యవసాయ కార్యకలాపాలు, అభివృద్ధి, రైతు సంక్షేమం కోసం తెలంగాణ ప్రభుత్వం ఏర్పాటు చేసిన వ్యవసాయ సహకార సంస్థ. ఈ కమిటీల ద్వారా గ్రామస్థాయిలో రైతు పెట్టుబడి సహాయ పథకం, రైతుబంధు పథకం లను పంపిణీ చేస్తుంటారు. తెలంగాణ శాసన మండలి సభ్యుడు పల్లా రాజేశ్వర్ రెడ్డి రైతు సమన్వయ సమితి ఛైర్మన్ గా ఉన్నాడు.
చరిత్ర
రైతులకు పథకాలు సక్రమంగా అందించడం కోసం తెలంగాణ ముఖ్యమంత్రి కె. చంద్రశేఖర్ రావు ఈ కమిటీని ప్రకటించగా, 2018 ఫిబ్రవరి 26న అమలులోకి వచ్చింది.
సంస్థ
రాష్ట్రంలోని 1,61,000 మంది రైతులు సభ్యులుగా ఈ సమితి ఏర్పడింది. వివిధ స్థాయిలలోని రైతు కమిటీలు:
రాష్ట్ర స్థాయి కమిటీలో శాస్త్రవేత్తలు, వ్యవసాయ అధికారులు, వ్యవసాయ నిపుణులు, రైతులు ఉంటారు. ప్రభుత్వం ప్రతి 5000 ఎకరాలకు ఒక వ్యవసాయ విస్తరణ అధికారిని నియమించింది.
కార్పోరేషన్
లాభాపేక్షలేని సంస్థగా ప్రారంభించబడిన కార్పోరేషన్‌లోని సభ్యులు వ్యవసాయ కార్యకలాపాలైన విత్తనాలను విత్తడం, ఉత్పత్తులను కనీస మద్దతు ధరకు అమ్మడం వంటి విషయాల్లో చురుకైన పాత్ర పోషించాల్సివుంటుంది. రైతులు సమావేశాలు నిర్వహించుకోవడానికి, చర్చించుకోవడానికి, ఇతర రైతులతో అభిప్రాయాలు పంచుకోవడానికి ప్రతి 5,000 ఎకరాలకు ఒకటి చొప్పున 2,630 రైతు సంఘ భవనాలు నిర్మించబడతాయి. 137 రైతు వేదికల నుండి మొబైల్ సాయిల్ టెస్టింగ్ ల్యాబ్స్ కూడా పనిచేస్తాయి.
మూలాలు
వర్గం:తెలంగాణ ప్రభుత్వ సంస్థలు వర్గం:వ్యవసాయం
ప్రీమియర్ గని
ప్రీమియర్ గని (Premier Mine - ప్రీమియర్ మైన్) అనేది పెట్ర డైమండ్స్ సొంతమైన ఒక భూగర్భ వజ్రాల గని. ఇది దక్షిణ ఆఫ్రికాలో కుల్లినాన్ పట్టణంలో నెలకొని ఉంది. ప్రీమియర్ గని 1902 లో స్థాపించబడింది, దీనికి దాని శతజయంతి ఉత్సవాలలో నవంబరు 2003 లో కుల్లినన్ డైమండ్ మైన్ అని పేరు మార్చారు. రత్నం యొక్క నాణ్యమైన అతిపెద్ద రఫ్ వజ్రం కుల్లినాన్ డైమండ్ ఇక్కడ కనుగొనబడటంతో ఈ గని 1905 లో ప్రధాన స్థానానికి చేరుకుంది. ఈ గని 100 క్యారెట్ల కంటే ఎక్కువ గల 750 రాళ్ళను, 400 క్యారెట్ల కన్నా ఎక్కువ గల ప్రపంచ వజ్రాల మొత్తం యొక్క పావు భాగం కన్నా ఎక్కువ ఉత్పత్తి చేసింది. ఇది ప్రపంచంలో నీలం వజ్రాల యొక్క ముఖ్యమైన వనరుగా కూడా ఉంది.
వర్గం:వజ్రాలు వర్గం:గనులు
దామెర మండలం
దామెర మండలం, తెలంగాణ రాష్ట్రం, హన్మకొండ జిల్లా లోని మండలం. 2016 పునర్వ్యవస్థీకరణలో ఈ మండలాన్ని కొత్తగా ఏర్పరచి, వరంగల్ గ్రామీణ జిల్లాలో చేర్చారు. 2021 లో జిల్లా పేరును మార్చినపుడు ఇది, హన్మకొండ జిల్లాలో భాగమైంది. ప్రస్తుతం ఈ మండలం పరకాల రెవెన్యూ డివిజను లో భాగం. పునర్వ్యవస్థీకరణకు ముందు ఇది వరంగల్ డివిజనులో ఉండేది. ఈ మండలంలో 10  రెవెన్యూ గ్రామాలు ఉన్నాయి.నిర్జన గ్రామాలు లేవు.
కొత్త మండల కేంద్రంగా గుర్తింపు
లోగడ దామెర గ్రామం వరంగల్ జిల్లా, ములుగు రెవెన్యూ డివిజను, ఆత్మకూరు మండల పరిధిలో ఉంది.2014 లో తెలంగాణా ప్రత్యేక రాష్ట్రంగా ఏర్పడిన తరువాత మొదటిసారిగా 2016 లో ప్రభుత్వం నూతన జిల్లాలు, రెవెన్యూ డివిజన్లు, మండలాల ఏర్పాటులో భాగంగా దామెర గ్రామాన్ని కొత్తగా ఏర్పాటైన వరంగల్ గ్రామీణ జిల్లా, వరంగల్ గ్రామీణ రెవిన్యూ డివిజను పరిధిలో, దామెర గ్రామంతో (1+12) పదమూడు గ్రామాలతో నూతన మండలంగా ది.11.10.2016 నుండి అమలులోకి తెస్తూ ప్రభుత్వం ఉత్తర్వులు జారీ చేసింది. 2016 లో జరిగిన పునర్వ్యవస్థీకరణ తరువాత, ఈ మండల వైశాల్యం 108 చ.కి.మీ. కాగా, జనాభా 26,508. జనాభాలో పురుషులు 13,452 కాగా, స్త్రీల సంఖ్య 13,056. మండలంలో 6,724 గృహాలున్నాయి.
నడికూడ మండలంలో చేరిన గ్రామాలు
2016 పునర్వ్యవస్థీకరణలో కొత్తగా ఏర్పడిన ఈ మండలంలో 13 గ్రామాలు ఉన్నాయి.తరువాత ఈ గ్రామానికి చెందిన కంఠాత్మకూరు, కౌకొండ, సర్వాపూర్ అనే మూడు గ్రామాలు పరకాల రెవెన్యూ డివిజనుతోపాటు కొత్తగా ఏర్పడిన నడికూడ మండలం లో విలీనం చేసి, పరకాల రెవెన్యూ డివిజను పరిధిలో చేరింది.
కాకతీయ ప్రస్థానం (పుస్తకం)
కాకతీయ ప్రస్థానం కాకతీయుల చరిత్రకు సంబంధించిన పుస్తకం. నమస్తే తెలంగాణ దినపత్రిక ఆదివారం సంచికైన బతుకమ్మలో ప్రతివారం జర్నలిస్టు నగేష్ బీరెడ్డి రాసిన వ్యాసాలను తెలంగాణ రాష్ట్ర భాషా సాంస్కృతిక శాఖ కాకతీయ ప్రస్థానం పేరుతో పుస్తకాన్ని ప్రచురించింది.
రచన
తెలుగు నేలను, దక్షిణ భారత ప్రాంతాన్ని దాదాపు 300 ఏళ్ళ పాటు అప్రతిహతంగా పాలించిన కాకతీయులకు సంబంధించిన ఎన్నో విషయాలు, విశేషాలు ప్రపంచానికి తెలియవు. కాకతీయుల చరిత్ర పరిశోధన, రచనల్లో ఉన్న ఖాళీలను నింపడానికి చేసిన ప్రయత్నంలో కాకతీయ చరిత్రలో తారీఖులు, యుద్దాలు, ముఖ్యమైన సంఘటనలతోపాటు కాకతీయుల కాలంనాటి రాజకీయ, సాంఘీక, మత, సాంస్కృతిక చరిత్రకు నగేష్ బీరెడ్డి తగిన ప్రాధాన్యత ఇచ్చాడు. వివిధ ప్రాంతాల్లో పర్యటించి సేకరించిన కాకతీయ చరిత్రను పక్కదారి పట్టనివ్వకుండా క్రమపద్ధతిలో సరైన వివరాలతో రాశాడు.
ఈ పుస్తకంలో కాకతీయ రాజ్య పతనం తర్వాత కాకతీయుల వారసుల గురించి, బస్తర్ ప్రాంతంలో వారి వారసులు ఇప్పటికీ జీవించి ఉన్న విషయాల గురించీ ససాక్ష్యంగా, ఆధార సమితంగా విశ్లేషించి, దాదాపు 750 సంవత్సరాల మిస్సింగ్ లింక్‌ను (1323 నుండి నేటి వరకు) కనుగొనబడింది.
పుస్తకంగా
కాకతీయుల చరిత్ర గురించి నగేష్ రాసిన వ్యాసాలు 2017 మే నెలనుండి నమస్తే తెలంగాణ దినపత్రికలో ప్రతీ ఆదివారం వచ్చే బతుకమ్మ సంచికలో మన చరిత్ర అనే శీర్షికతో ధారావాహికగా దాదాపు 77 వారాలు ప్రచురితమయ్యాయి. ఆ వ్యాసాలన్నింటిని ఒకచోట చేర్చి కాకతీయుల చరిత్రను ముందుతరాలకు... ముఖ్యంగా కాకతీయుల చరిత్రను అధ్యయనం చేసే పరిశోధకులకు ఒక ఆధార గ్రంథాన్ని అందించాలనే ఉద్దేశ్యంతో సంచాలకుడు మామిడి హరికృష్ణ సంపాదకులుగా తెలంగాణ ప్రభుత్వ భాషా సాంస్కృతిక శాఖ నుండి ఈ పుస్తకం ప్రచురించబడింది.
మూలాలు
వర్గం:తెలుగు పుస్తకాలు వర్గం:తెలంగాణ భాషా సాంస్కృతిక శాఖ
తిరువూరు రెవెన్యూ డివిజను
తిరువూరు రెవెన్యూ డివిజను భారతదేశంలోని ఆంధ్రప్రదేశ్ రాష్ట్రంలోని ఎన్టీఆర్ జిల్లాలో ఒక పరిపాలనా విభాగం.ఇది జిల్లాలోని 3 రెవెన్యూ డివిజన్లలో ఒకటి. ఈ రెవెన్యూ డివిజన్ పరిధిలోని 5 మండలాలు ఉన్నాయి.జిల్లాల పునర్వ్యవస్థీకరణలో భాగంగా 4 ఏప్రిల్ 2022న ఏర్పడింది. రెవిన్యూ డివిజన్ ప్రధాన కార్యాలయం తిరువూరు లో ఉంది.
రెవెన్యూ డివిజన్ పరిధి మండలాలు
జిల్లాల పునర్వ్యవస్థీకరణ తర్వాత ఆంధ్రప్రదేశ్ ప్రభుత్వం ఏర్పాటు చేసిన ఈ రెవెన్యూ డివిజన్లో మొత్తం ఐదు మండలాలు ఉన్నాయి.
మూలాలు
వర్గం:ఎన్టీఆర్ జిల్లా రెవెన్యూ డివిజన్లు
భాంగ్రా (నృత్యం)
భాంగ్రా (నృత్యం) పంజాబు జానపద కళా రూపాలలో పేరెన్నిక గన్నదీ, ప్రజల నెక్కువగా ఆకర్షించేది. గోదుమ విత్తనాలను చల్లే సమయంలో ఎంతో ఆనందంగా సామూహికంగా ఈ భాంగ్రా నృత్యాన్ని చేస్తారు. ఈ నృత్యాన్ని భారత దేశంలో అన్ని ప్రాంతాల వారు మెచ్చు కోవటమే కాక విదేశీయుల మన్ననలను కూడ అందుకుంది. ఇది పంజాబు జానపద నృత్యాలలో అత్యంత ప్రజాదరణపొందిన నృత్యం.
విశేషాలు
స్వయంసిద్ధమైన ఉల్లాస స్వభావం గల ఈ నృత్యం అన్ని పండుగల సందార్భాలలోనూ ప్రీతి ప్రాత్రంగా ఉంటుంది. ఈ నృత్యం సరళమైన సమాజ నృత్యం. ఈనృత్యంలో ఎవరైనా ఏ సమయంలోనైనా పాల్గొన వచ్చును. గోధుమ విత్తనాలు చల్లడంతో భంగ్రానృత్య ఋతువు ఆరంభమవుతుంది. అప్పుడు భాంగ్రా భేరి మ్రోగగానే, పూర్ణ చంద్రుని వెన్నెలలో ఏదో ఒక విశాల మైదానంలో గ్రామంలోని యువకులు చేరుతారు. వర్తకులు వలయాకారంగా నృత్యం చేస్తుంటారు. అయితే నృత్యం జరుగుతున్నపుడు ఎంతమందిబడితే అంతమంది నృత్యానికి అడ్డురాకుండా చేరటానికి వీలుగా ఆ నలౌఅం వలయం ఏర్పడుతుంది. డోలు వాద్యగాడు, డోలు మెడకు తగిలించుకొని అప్పుడప్పుడు గమనవేగాన్ని పెంచవలసింగా నర్తకులకు సంజ్ఞచేస్తూ వలయం మధ్య నిలిచిఉంటాడు. డోలు వాద్యగాని వెనుక ఇద్దరు లేక ముగ్గురు వ్యక్తులు నిలిచి నృత్యాన్ని నడుపుతూ ఉంటారు. వీరు నృత్యం వృత్తిగా గలవారు కారు. సమాజంలోని సామాన్య సభ్యులలోనివారే. అయితే ఇతర సభ్యులకంటే సులభంగా అభినయం చేయగలరు. భాంగ్రాలో శాస్త్ర నిబంధనలేవీ లేవు. నృత్యం మామూలుగా సాగిపోతూ ఉంటుంది. నర్తకులు అడుగులు వేస్తూ చేతులు చరుస్తూ, కర్రలు ఆడిస్తూ, నృత్యంలోని ఆనంద పారవశ్యాన్ని ఉద్వేజితం చేయటానికి 'హొయ్,హొయ్; అప్అప్' అని అరుస్తూ గిర్రున తిరుగుతూ ఉంటారు.